Document ID: /roh_data/filtered/fineweb-2-filterrobots_roh.jsonl.gz/1519

Il minister da l'exteriur Mike Pompeo visitia alliads en l'Europa, en il Proxim Orient ed en l'Asia, scriva Reuters. La finamira saja da tschertgar communablamain ina pussaivladad da muventar l'Iran a discutar davart ina nova cunvegna d'atom. Quella cunvegna haja d'esser pli rigurusa che quella ch'il president dals Stadis Unids Donald Trump haja visà quest'emna.
Ils auters pajais che han gì signà la cunvegna d'atom cun l'Iran – quai èn la Russia, la China, la Gronda Britannia, la Frantscha e la Germania – han dentant gia annunzia da vulair restar tar la cunvegna d'atom actuala.
RR novitads 06:00